12. ฐานะการเงินและผลการดำเนินงาน

1.  งบการเงิน

สรุปรายงานการสอบบัญชี

ผู้สอบบัญชีสำหรับงบการเงินของบริษัท ประจำงวดปีบัญชีสิ้นสุดวันที่ 31 ธันวาคม 2545 ได้แก่
คุณจิราวรรณ ประภาสะโนบล ผู้สอบบัญชีรับอนุญาตเลขทะเบียน 3005
และสำหรับงวดปีบัญชีสิ้นสุดวันที่ 31 ธันวาคม 2546 และ 2547 ได้แก่ คุณจงจิตต์ หลีกภัย
ผู้สอบบัญชีรับอนุญาตเลขทะเบียน 2649 ทั้ง 2 ท่านเป็นผู้สอบบัญชีจากสำนักงานสอบบัญชี ดีลอยท์ ทู้ช
โธมัทสุ ไชยยศ โดยสามารถสรุปรายงานของผู้สอบบัญชีได้ดังนี้

งบการเงินสำหรับงวดปีบัญชีสิ้นสุดวันที่ 31 ธันวาคม 2545

จากรายงานการตรวจสอบงบการเงินของบริษัทในปี 2545 ของผู้ตรวจสอบบัญชี คือ คุณจิราวรรณ
ประภาสะโนบล ผู้สอบบัญชีรับอนุญาต เลขทะเบียน 3005 จากสำนักงานสอบบัญชี ดีลอยท์ ทู้ช
โธมัทสุ ไชยยศ ได้ให้ความเห็นว่าไม่อาจแสดงความเห็นต่องบการเงินสำหรับปีสิ้นสุดวันที่ 31
ธันวาคม 2545 ของบริษัท เนื่องจากผลกระทบที่อาจเกิดขึ้นมีสาระสำคัญอย่างมากต่องบการเงินปี
2545
ซึ่งผลกระทบดังกล่าวเกิดจากการที่บริษัทได้ประสบปัญหาอย่างมากในเรื่องการขาดสภาพคล่องมาเป็นเวลานาน
มีหนี้สินสูงกว่าสินทรัพย์และส่วนของผู้ถือหุ้นแสดงขาดทุนเกินทุนเป็นจำนวนมากและมีการผิดสัญญาเงินกู้ยืมกับธนาคารกรุงไทย
จำกัด (มหาชน)
ดังนั้นจากปัจจัยดังกล่าวก่อให้เกิดความไม่แน่นอนอย่างมากเกี่ยวกับความสามารถในการดำเนินงานต่อเนื่องของบริษัท
ถ้าบริษัทไม่สามารถที่จะดำเนินการปรับโครงสร้างหนี้ได้ แต่อย่างไรก็ตามในปี 2546
ผู้สอบบัญชีได้เปลี่ยนการแสดงความเห็นจากไม่อาจแสดงความเห็นต่องบการเงินสำหรับปีสิ้นสุด 31
ธันวาคม 2545 เป็นแสดงความเห็นอย่างไม่มีเงื่อนไขสำหรับปีสิ้นสุด 31 ธันวาคม 2546 และ
2545

งบการเงินสำหรับงวดปีบัญชีสิ้นสุดวันที่ 31 ธันวาคม 2546

จากรายงานของผู้ตรวจสอบบัญชี คือ คุณจงจิตต์ หลีกภัย ผู้สอบบัญชีรับอนุญาตเลขทะเบียน 2649
จากสำนักงานสอบบัญชี ดีลอยท์ ทู้ช โธมัทสุ ไชยยศ ได้ตรวจสอบงบการเงินของบริษัท สำหรับปี
2546 อันประกอบด้วย งบดุล งบกำไรขาดทุน งบกำไรสะสม
งบแสดงการเปลี่ยนแปลงในส่วนของผู้ถือหุ้น และงบกระแสเงินสด และมีความเห็นว่า
งบการเงินได้แสดงฐานะการเงิน การเปลี่ยนแปลงในส่วนของผู้ถือหุ้น ผลการดำเนินงาน
และกระแสเงินสด โดยถูกต้องตามที่ควรในสาระสำคัญตามหลักการบัญชีที่รับรองทั่วไป
สำหรับรายงานการตรวจสอบบัญชีในรอบบัญชีปี 2545 ณ วันที่ 28 มีนาคม 2546
ที่ระบุว่าบริษัทได้ประสบปัญหาอย่างมากในเรื่องการขาดสภาพคล่องมาเป็นเวลานาน
มีหนี้สินสูงกว่าสินทรัพย์และส่วนของผู้ถือหุ้นแสดงขาดทุนเกินทุนเป็นจำนวนมากและมีการผิดสัญญาเงินกู้ยืมกับธนาคารกรุงไทย
จำกัด (มหาชน) นั้น ในเดือนพฤศจิกายน 2546
ทางบริษัทได้จัดการแก้ปัญหาดังกล่าวโดยทางบริษัทได้ตกลงทำสัญญาปรับโครงสร้างหนี้สินกับบรรษัทบริหารสินทรัพย์ไทย
และได้จ่ายชำระหนี้ดังกล่าวเรียบร้อยแล้วในเดือนธันวาคม 2546
เป็นผลให้บริษัทมีกำไรจากปรับโครงสร้างหนี้เป็นจำนวนที่สูง จึงทำให้ ณ วันที่ 31 ธันวาคม 2546
บริษัทมีสินทรัพย์สูงกว่าหนี้สิน และการขาดทุนเกินทุนหมดไป
ดังนั้นความเห็นของผู้ตรวจสอบบัญชีในรอบบัญชี ธันวาคม 2546 จึงแตกต่างจากรอบบัญชี ธันวาคม
2545

งบการเงินสำหรับงวดปีบัญชีสิ้นสุดวันที่ 31 ธันวาคม 2547

จากรายงานของผู้ตรวจสอบบัญชี คือ คุณจงจิตต์ หลีกภัย ผู้สอบบัญชีรับอนุญาตเลขทะเบียน 2649
จากสำนักงานสอบบัญชี ดีลอยท์ ทู้ช โธมัทสุ ไชยยศ ได้สอบทานงบการเงินของบริษัท สำหรับปีสิ้นสุด
วันที่ 31 ธันวาคม 2546 และสำหรับปีสิ้นสุด วันที่ 31 ธันวาคม 2547 อันประกอบด้วย งบดุล
งบกำไรขาดทุน งบกำไรสะสม งบแสดงการเปลี่ยนแปลงในส่วนของผู้ถือหุ้น และงบกระแสเงินสด
และมีความเห็นว่า งบการเงินได้แสดงฐานะการเงิน การเปลี่ยนแปลงในส่วนของผู้ถือหุ้น
ผลการดำเนินงาน และกระแสเงินสด
โดยถูกต้องตามที่ควรในสาระสำคัญตามหลักการบัญชีที่รับรองทั่วไป

[TABLE]

[TABLE]

+-----------------------+----------+----------+----------+----------+
| งบกระแสเงินสด          | 2544     | 2545     | 2546     | 2547     |
+-----------------------+----------+----------+----------+----------+
| กระแสเงินสดได้มาจาก     | 902,439  | 100      | 47       | (391,    |
| (                     |          | ,600,154 | ,953,100 | 384,794) |
| ใช้ไปใน)กิจกรรมดำเนินงาน |          |          |          |          |
+-----------------------+----------+----------+----------+----------+
| กระแสเงินสดได้มาจาก     | (5,      | (40,     | (32,     | (401,    |
| (ใช้ไปใน)กิจกรรมลงทุน    | 014,353) | 173,616) | 649,510) | 584,954) |
+-----------------------+----------+----------+----------+----------+
| กระแสเงินสดได้มาจาก     | 0        | (44,516) | 0        | 976      |
| (ใช้ไปใน)กิจกรรมจัดหาเงิน |          |          |          | ,529,751 |
+-----------------------+----------+----------+----------+----------+

อัตราส่วนทางการเงิน

+--------------------------------+--------+--------+--------+---------+
|                                | 2544   | 2545   | 2546   | 2547    |
+================================+========+========+========+=========+
| อัตราส่วนสภาพคล่อง                |        |        |        |         |
+--------------------------------+--------+--------+--------+---------+
| อัตราส่วนสภาพคล่อง (เท่า)          | 0.28   | 0.38   | 3.33   | 1.28    |
+--------------------------------+--------+--------+--------+---------+
| อัตราส่วนสภาพคล่องหมุนเร็ว (เท่า)    | 0.07   | 0.08   | 0.77   | 0.45    |
+--------------------------------+--------+--------+--------+---------+
| อัตราส่วนสภาพคล่องกระแสเงินสด      | 0.00   | 0.04   | 0.03   | -0.28   |
| (เท่า) *                        |        |        |        |         |
+--------------------------------+--------+--------+--------+---------+
| อัตราส่วนหมุนเวียนลูกหนี้การค้า (เท่า)  | 9.77   | 21.29  | 19.17  | 14.73   |
+--------------------------------+--------+--------+--------+---------+
| ระยะเวลาเก็บหนี้เฉลี่ย (วัน)         | 37     | 17     | 19     | 24      |
+--------------------------------+--------+--------+--------+---------+
| อัตราส่วนหมุนเวียนสินค้าคงเหลือ (เท่า) | 6.23   | 5.95   | 4.21   | 12.69   |
+--------------------------------+--------+--------+--------+---------+
| ระยะเวลาการขายสินค้าเฉลี่ย (วัน)    | 58     | 61     | 86     | 28      |
+--------------------------------+--------+--------+--------+---------+
| อัตราส่วนหมุนเวียนเจ้าหนี้ (เท่า)      | 78.34  | 36.40  | 14.86  | 17.82   |
+--------------------------------+--------+--------+--------+---------+
| ระยะเวลาชำระหนี้ (วัน)            | 5      | 10     | 25     | 20      |
+--------------------------------+--------+--------+--------+---------+
| Cash Cycle (วัน)                | 90     | 68     | 80     | 32      |
+--------------------------------+--------+--------+--------+---------+
| อัต                             |        |        |        |         |
| ราส่วนแสดงความสามารถในการหากำไร |        |        |        |         |
+--------------------------------+--------+--------+--------+---------+
| อัตรากำไรขั้นต้น                   | 4.24%  | 11.01% | 7.56%  | 14.06%  |
+--------------------------------+--------+--------+--------+---------+
| อัตรากำไรจากการดำเนินงาน         | 2.46%  | 7.83%  | 5.13%  | 10.37%  |
+--------------------------------+--------+--------+--------+---------+
| อัตราส่วนเงินสดต่อการทำกำไร *      | 1.94%  | 35.99% | 22.38% | -68.62% |
+--------------------------------+--------+--------+--------+---------+
| อัตรากำไรสุทธิ                    | -      | 0.08%  | 4      | 8.93%   |
|                                | 11.48% |        | .70%** |         |
+--------------------------------+--------+--------+--------+---------+
| อัตราผลตอบแทนผู้ถือหุ้น              | NA     | NA     | 93.27% | 41.51%  |
+--------------------------------+--------+--------+--------+---------+
| อัตร                            |        |        |        |         |
| าส่วนแสดงประสิทธิภาพในการดำเนินงาน |        |        |        |         |
+--------------------------------+--------+--------+--------+---------+
| อัตราผลตอบแทนจากสินทรัพย์          | -      | 0.13%  | 7.92%  | 16.21%  |
|                                | 11.65% |        |        |         |
+--------------------------------+--------+--------+--------+---------+
| อัตราผลตอบแทนจากสินทรัพย์ถาวร      | -      | 2.65%  | 20.57% | 50.80%  |
|                                | 17.19% |        |        |         |
+--------------------------------+--------+--------+--------+---------+
| อัตราการหมุนของสินทรัพย์ (เท่า)      | 1.02   | 1.70   | 1.68   | 1.81    |
+--------------------------------+--------+--------+--------+---------+
| อัตราส่วนวิเคราะห์นโยบายทางการเงิน  |        |        |        |         |
+--------------------------------+--------+--------+--------+---------+
| อัตราส่วนหนี้สินต่อส่วนของผู้ถือหุ้น (เท่า) | NA     | NA     | 1.47   | 1.62    |
+--------------------------------+--------+--------+--------+---------+
| อัตราส่วนความสามารถชำระดอกเบี้ย    | 0.02   | 0.40   | 3.84   | -3.32   |
| (เท่า) *                        |        |        |        |         |
+--------------------------------+--------+--------+--------+---------+
| อัตราส่วนความสามารถชำระภาระผูกพัน  | 0.18   | 2.50   | 0.14   | -0.39   |
| (เท่า)                          |        |        |        |         |
+--------------------------------+--------+--------+--------+---------+
| อัตราการจ่ายเงินปันผล              | 0.00%  | 0.00%  | 0.00%  | 26      |
|                                |        |        |        | .48%*** |
+--------------------------------+--------+--------+--------+---------+

หมายเหตุ * บริษัทมีกระแสเงินสดจากการดำเนินงานติดลบ 391.4 ล้านบาท
สาเหตุหลักเนื่องจากการ

เพิ่มขึ้นของสินค้าคงเหลือ 836.8 ล้านบาท และการเพิ่มขึ้นของลูกหนี้การค้า 131.3 ล้านบาท ตาม

  ปริมาณธุรกรรมที่เพิ่มขึ้น ในขณะที่มีกำไรสุทธิ 570.3 ล้านบาท

** ไม่รวมกำไรจากการปรับโครงสร้างหนี้

*** ไม่รวมเงินปันผลระหว่างกาลครั้งที่ 2 จำนวน 135.9 ล้านบาท
และเงินปันผลงวดสุดท้ายจำนวน

56.625 ล้าน บาท ซึ่งจ่ายในปี 2548

2.  คำอธิบายและวิเคราะห์ผลการดำเนินงานและฐานะการเงิน

    1.  การวิเคราะห์ผลการดำเนินงาน

ภาพรวมผลการดำเนินงานที่ผ่านมา

ภายหลังจากวิกฤตการณ์ทางเศรษฐกิจที่ผ่านมา อุตสาหกรรมก่อสร้างของประเทศซึ่งมีอิทธิพลโดยตรงต่ออุตสาหกรรมเหล็กเส้นเริ่มฟื้นตัวขึ้นอย่างเด่นชัดในปี 2545 โดยในปีนั้นบริษัทมีกำไรจากการดำเนินงานจำนวน 2.73 ล้านบาท ขณะที่ในปี 2546 ผลประกอบการของบริษัทเริ่มปรับตัวดีขึ้น ในเดือนพฤศจิกายน 2546 บริษัทสามารบรรลุข้อตกลงในการปรับโครงสร้างหนี้และชำระคืนหนี้ทั้งหมดแก่บรรษัทบริหารสินทรัพย์ไทย ทำให้บริษัทมีกำไรจากการปรับโครงสร้างหนี้ซึ่งสามารถล้างขาดทุนสะสมได้ทั้งหมดและมีต้นทุนทางการเงินที่ต่ำลงโดยการสนับสนุนจากธนาคารพาณิชย์แห่งหนึ่ง บริษัทจึงมีผลกำไรจากการดำเนินงานปกติในปี 2546 จำนวน 197.8 ล้านบาท 

สำหรับในปี 2547 เป็นปีที่บริษัทมีผลการดำเนินงานที่ดีขึ้นอย่างต่อเนื่อง โดยบริษัทมีสภาพคล่องทางการเงินที่ดีและมีเงินทุนหมุนเวียนเพิ่มขึ้น อัตราผลกำไรขั้นต้นก็อยู่ในเกณฑ์ที่สูง จึงทำให้บริษัทมีผลกำไรจากการดำเนินงานเพิ่มขึ้นเป็น 570.3 ล้านบาท หรือเพิ่มขึ้นร้อยละ 188.32 จากปีก่อน

ในช่วงครึ่งปีหลังของปี 2547 บริษัทได้แปรสภาพเป็นบริษัทมหาชนจำกัด และเพิ่มทุนจดทะเบียนจาก 906 ล้านบาท เป็น 1,132.5 ล้านบาท พร้อมทั้งเปลี่ยนแปลงมูลค่าหุ้นที่ตราไว้จากหุ้นละ 10 บาท เป็นหุ้นละ 1 บาท โดยได้ยื่นขออนุญาตต่อสำนักงานกำกับหลักทรัพย์และตลาดหลักทรัพย์ในการเสนอขายหุ้นสามัญเพิ่มทุนดังกล่าวแก่ประชาชนทั่วไปเป็นครั้งแรก (Initial Public Offering) และยื่นขออนุญาตนำหุ้นสามัญทั้งหมดของบริษัทเข้าจดทะเบียนในตลาดหลักทรัพย์แห่งประเทศไทยเพื่อเพิ่มสภาพคล่องให้แก่หุ้นของบริษัท ทั้งนี้บริษัทได้รับอนุญาตให้เสนอขายฯ และเข้าจดทะเบียนในตลาดหลักทรัพย์แห่งประเทศไทย และเริ่มทำการซื้อขายเป็นวันแรกในวันที่ 1 กุมภาพันธ์ 2548 ที่ผ่านมา ในการนี้บริษัทนำเงินที่ได้จากการขายหุ้นเพิ่มทุนทั้งสิ้นจำนวน 860.7 ล้านบาท ไปชำระคืนเงินกู้ระยะยาวที่เหลืออยู่ทั้งหมด และนำส่วนที่เหลือมาใช้เป็นเงินทุนหมุนเวียนเพิ่มเติม ผลที่ได้จากการนี้นอกจากจะช่วยเพิ่มความแข็งแกร่งในฐานะการเงินของบริษัท เห็นได้ชัดจากสัดส่วนหนี้สินต่อทุนที่ลดลงอย่างมีนัยสำคัญแล้ว ยังเป็นการยกระดับความน่าเชื่อถือของบริษัทที่ได้ผ่านการพิจารณาตรวจสอบจากหน่วยงานกำกับดูแลข้างต้นว่ามีความมั่นคงเพียงพอที่นักลงทุนทั่วไปจะสามารถเข้ามาลงทุนได้ ภายใต้การบริหารจัดการอย่างมีธรรมมาภิบาลและโปร่งใส อันเป็นสิ่งที่ทุกฝ่ายให้ความสำคัญมากขึ้นเป็นลำดับ

 

รายได้

รายได้จากการขายเพิ่มขึ้นอย่างต่อเนื่องในช่วง 3 ปีที่ผ่านมา โดยมีอัตราเพิ่มขึ้นร้อยละ 89.09 ในปี 2545 เทียบกับปี 2544 โดยเพิ่มขึ้นจาก 1,887.7 ล้านบาท ในปี 2544 เป็น 3,569.5 ล้านบาท ในปี 2545 สำหรับในปี 2546 บริษัทมียอดขาย 4,179.7 ล้านบาท เป็นการเติบโตอย่างต่อเนื่องโดยเพิ่มขึ้นร้อยละ 17.10 เมื่อเทียบกับปีก่อนหน้า ส่วนปี 2547 นี้ มียอดขายเท่ากับ 6,371.6 ล้านบาทเพิ่มขึ้นจากปีก่อนถึงร้อยละ 52.44

  ทั้งนี้สาเหตุของรายได้ที่เพิ่มขึ้นเนื่องมาจาก 2 ส่วน คือ
  ส่วนแรกเป็นผลมาจากราคาขายเหล็กเส้นที่ปรับสูงขึ้นมาโดยตลอดตั้งแต่ปี 2544
  ซึ่งมีราคาประมาณ 10,000-12,000 บาทต่อตัน เป็นราคาประมาณ 14,000 – 18,000
  บาทต่อตัน ตั้งแต่ช่วงกลางปี 2546 เป็นต้นมา แต่อย่างไรก็ตามราคาวัตถุดิบเหล็กแท่งเล็ก
  (Billet) ในช่วงระยะเวลาเดียวกับที่กล่าวมาก็มีการปรับราคาขึ้นเช่นกันโดยปรับจาก
  8,000-10,000 บาทต่อตัน เป็น 11,000-16,000 บาทต่อตัน
  ซึ่งสอดคล้องกับการปรับตัวตามสภาวะอุปสงค์และอุปทานของตลาดโลก สำหรับในส่วนที่สองนั้น
  บริษัทสามารถสร้างปริมาณการขายที่เพิ่มสูงขึ้นอย่างต่อเนื่องในช่วงระยะเวลาดังกล่าวด้วยเช่นกัน
  สอดคล้องกับการใช้กำลังการผลิตที่เพิ่มขึ้นและความสามารถในการผลิตสินค้าที่มีความหลากหลายเพื่อตอบสนองความต้องการของตลาดได้ดียิ่งขึ้น
  โดยเฉพาะอย่างยิ่งภายหลังจากที่ได้มีการปรับปรุงและขยายสายการผลิตเพื่อผลิตเหล็กเส้นขนาดเล็กที่มีเส้นผ่านศูนย์กลางได้ถึง
  6 มม.เป็นผลสำเร็จสามารถนำออกจำหน่ายได้เมื่อปลายปีที่ผ่านมา

+-----------------+------------+------------+------------+------------+
|                 | ปี 2544     | ปี 2545     | ปี 2546     | ปี 2547     |
+-----------------+------------+------------+------------+------------+
| รายได้จากการขาย  | 1,8        | 3,5        | 4,1        | 6,3        |
|                 | 87,661,028 | 69,454,427 | 79,748,932 | 71,581,697 |
|  (บาท)          |            |            |            |            |
+-----------------+------------+------------+------------+------------+
| ปริมาณการผลิต     | 192,742    | 340,980    | 270,459    | 377,838    |
|                 |            |            |            |            |
|  (ตัน)           |            |            |            |            |
+-----------------+------------+------------+------------+------------+
| การใช้กำลังการผลิต | 27         | 47         | 38         | 52         |
+-----------------+------------+------------+------------+------------+

สำหรับส่วนผสมการขายเหล็กเส้นของบริษัท พบว่าในระยะ 2-3 ปีที่ผ่านมาสัดส่วนการขายเหล็กเส้นข้ออ้อยคิดเป็นร้อยละ 72-73 ของรายได้จากการขาย และเหล็กเส้นกลมคิดเป็นร้อยละ 26-27 โดยในส่วนที่เหลือจะเป็นยอดขายของเศษเหล็กในสัดส่วนที่น้อยกว่าร้อยละ 1

ต้นทุนและค่าใช้จ่ายในการขายและบริหาร

บริษัทใช้เหล็กแท่งเล็ก (Billet) เป็นวัตถุดิบหลักในการผลิตเหล็กเส้น ซึ่งคิดเป็นร้อยละ 90-95 ของต้นทุนในการผลิต หรือคิดเป็นร้อยละ 70-90 ของรายได้จากการขาย จึงมีส่วนต่างระหว่างราคาขายเหล็กเส้นกับราคาต้นทุนเหล็กแท่งเล็ก (Metal Spread) ประมาณร้อยละ 10-30 ในขณะที่ราคาวัตถุดิบมีความผันผวนค่อนข้างสูงตามภาวะอุตสาหกรรมเหล็กโลกและความต้องการในการบริโภคเหล็ก ดังนั้นการบริหารและการคาดคะเนราคาวัตถุดิบเหล็กแท่ง (Billet) ที่แม่นยำจึงมีความสำคัญต่อการทำกำไรในธุรกิจเหล็กเส้นเป็นอย่างมาก แต่อย่างไรก็ตามเนื่องจากบริษัทสามารถสั่งซื้อสินค้าโดยการอ้างอิงกับกลุ่มสหวิริยา(ถือหุ้นโดยกลุ่มวิริยประไพกิจ) ซึ่งเป็น ผู้ผลิตเหล็กชนิดต่างๆ และเป็นผู้สั่งซื้อรายใหญ่ของประเทศเพื่อให้ได้เงื่อนไขที่ดีขึ้น จึงทำให้ต้นทุนวัตถุดิบค่อนข้างต่ำกว่าผู้ผลิตรายอื่น ส่วนต้นทุนการแปรรูปวัตถุดิบ (Conversion Cost) อาทิเช่น ค่าน้ำมันเตา ค่าไฟฟ้า ค่าอะไหล่ และวัสดุสิ้นเปลืองนั้น อยู่ที่เพียงประมาณร้อยละ 5-10 ของต้นทุนในการผลิต หรือคิดเป็นร้อยละ 5-8ของรายได้จากการขาย

ต้นทุนขายเมื่อเทียบกับรายได้จากการขายมีการเปลี่ยนแปลงขึ้นลงตลอด โดยมีอัตราส่วนในช่วงเวลา ปี 2544 ปี 2545 ปี 2546 และปี 2547 คิดเป็นร้อยละ 92.65, 88.85, 91.80 และ 87.67 ตามลำดับ ทั้งนี้นอกจากจะเป็นผลสืบเนื่องที่สำคัญจากความผันผวนของต้นทุนราคาวัตถุดิบ (เหล็กแท่งเล็ก) แล้ว ยังเป็นผลส่วนหนึ่งมาจากอัตราการใช้กำลังการผลิตในแต่ละช่วงของทางบริษัทด้วยว่าสามารถได้การประหยัดจากขนาดการผลิต (Economy of Scale) หรือไม่ ทั้งนี้ในปัจจุบันบริษัทมีการใช้อัตรากำลังการผลิตที่ประมาณร้อยละ 52 ซึ่งถือว่ามีการใช้กำลังการผลิตที่สูงพอสมควร เนื่องจากโดยทั่วไปการใช้กำลังการผลิตนั้นจะวัดตามน้ำหนักของเหล็กที่ผลิตได้ดังนั้นถ้าบริษัทมีการผลิตเหล็กหลายขนาดโดยเฉพาะขนาดเล็กซึ่งใช้เวลาในการผลิตนานกว่าขนาดใหญ่อัตราการใช้กำลังการผลิตก็จะน้อยลงเมื่อเทียบกับการผลิตเหล็กเส้นขนาดใหญ่อย่างเดียว

ในการสั่งซื้อแท่งเล็ก (Billet) ที่ผ่านมาของบริษัท โดยเฉลี่ยแล้วบริษัทจะสต็อกสินค้าสำเร็จรูปและแท่งเล็ก (Billet) ประมาณ 2 เดือนของยอดขาย (รวมวัตถุดิบระหว่างทาง) อย่างไรก็ตาม สภาวะและแนวโน้มของราคาวัตถุดิบก็เป็นปัจจัยที่สำคัญในการพิจารณาระดับของสินค้าคงเหลือด้วย โดย ณ วันที่ 31 ธันวาคม 2546 บริษัทมีสินค้าคงคลังจำนวน 1,007.9 ล้านบาท และเพิ่มขึ้นเป็น 1,889.1 ล้านบาทในไตรมาสที่ 2 ของปี 2547 เนื่องจากช่วงเวลาดังกล่าวบริษัทคาดการณ์ว่าราคาเหล็กแท่งเล็ก (Billet) จะสูงขึ้นจากความต้องการที่เพิ่มขึ้นของตลาดโลกเพิ่มขึ้น ดังนั้นเมื่อบริษัทได้รับวัตถุดิบที่สั่งไว้แล้วในเดือนมีนาคม 2547 จำนวน 72,000 ตัน จึงทำให้สินค้าคงคลังเพิ่มขึ้นเป็นจำนวนมาก แต่ในช่วงไตรมาสที่ 3 ปี 2547 สินค้าคงคลังของบริษัทกับสู่ภาวะปกติที่จำนวน 943.7 ล้านบาทเนื่องจากใช้วัตถุดิบในการผลิตสินค้าเพื่อขายตามปกติไปแล้ว แต่อย่างไรก็ตามในปี 2547 ที่ผ่านมาราคาเหล็กแท่งเล็ก (Billet) มีความผันผวนค่อนข้างมากโดยเฉพาะไตรมาสที่ 2 และ 3 เนื่องจากประเทศจีนซึ่งประเทศที่มีการบริโภคเหล็กมากที่สุดประเทศหนึ่งในโลกลดการบริโภคเหล็กลงจำนวนมากเนื่องจากรัฐบาลของประเทศจีนชะลอการให้สินเชื่อแก่ภาคเอกชนเพื่อป้องกันการเจริญเติบโตทางเศรษฐกิจที่เติบโตรวดเร็วเกินไป ดังนั้นในช่วงเวลาดังกล่าวราคาเหล็กแท่งเล็ก (Billet) ลดลงมากกว่า 100 เหรียญสหรัฐ จาก 453 เหรียญสหรัฐเป็น 348 เหรียญสหรัฐ ด้วยเหตุดังกล่าวทำให้วัตถุดิบที่สั่งในช่วงไตรมาสที่ 1 เพื่อรักษาระดับสินค้าคงคลังมีต้นทุนสูงเมื่อเทียบราคาตลาดในช่วงไตรมาสที่ 2 จึงเป็นเหตุให้บริษัทต้องตั้งค่าเผื่อการลดมูลค่าของสินค้าคงเหลือจำนวน 128.74 ล้านบาท ตามหลักการบัญชี แบบอนุรักษ์นิยมในไตรมาสที่ 2 ซึ่งทำให้กำไรขั้นต้นของบริษัทลดลงอีกส่วนหนึ่ง แต่ในไตรมาสที่ 3 ราคาเหล็กแท่งเล็ก (Billet) ปรับสูงขึ้นสู่สภาวะปกติโดยราคาเฉลี่ยวัตถุดิบคงคลังต่ำกว่าราคาตลาดทำให้ค่าเผื่อการลดลงของสินค้าคงเหลือดังกล่าวหมดไป ทั้งนี้ ณ วันที่ 31 ธันวาคม 2547 บริษัทมีสินค้าคงเหลือจำนวน 1,844.65 ล้านบาท

ค่าใช้จ่ายในการขายและบริหารของทางบริษัทเพิ่มขึ้นในทิศทางเดียวกับยอดขายของบริษัทที่เติบโตขึ้นเป็นอย่างมาก จากปริมาณธุรกรรมที่มีจำนวนมากขึ้นทำให้บริษัทจำเป็นจะต้องมีการเพิ่มจำนวนพนักงานและมีค่าใช้จ่ายในการขายสูงขึ้น อย่างไรก็ดี เมื่อเปรียบเทียบอัตราส่วนค่าใช้จ่ายในการขายและบริหารต่อรายได้รวม พบว่ามีอัตราที่ลดลงอย่างต่อเนื่องจากเดิมร้อยละ 4.97 ของรายได้ในปี 2544 เป็นร้อยละ 3.33 ของรายได้ในปี 2545 เป็นร้อยละ 3.11 ของรายได้ในปี 2546 และเป็นร้อยละ 2.13 ของรายได้ในปี 2547 ทั้งนี้ เป็นผลมาจากการที่บริษัทสามารถควบคุมค่าใช้จ่ายในการขายและบริหารอย่างมีประสิทธิภาพมากขึ้น

สำหรับภาระดอกเบี้ยของทางบริษัทที่ลดลงอย่างมากในปี 2546 ก็เป็นผลมาจากการที่บริษัทสามารถบรรลุแผนปรับโครงสร้างหนี้กับบรรษัทบริหารสินทรัพย์ไทย ณ วันที่ 19 พฤศจิกายน 2546 ทำให้บริษัทได้รับการลดดอกเบี้ยค้างชำระทั้งจำนวน บริษัทมีภาระดอกเบี้ยในปี 2544 และปี2545 เท่ากับ 270.4 ล้านบาท และ 276.8 ล้านบาท หรือคิดเป็นร้อยละ 13.86 และ 7.74 ของรายได้รวมของบริษัทตามลำดับ และในปี 2546 บริษัทมีภาระดอกเบี้ยลดลงเหลือ 16.5 ล้านบาท หรือคิดเป็นร้อยละ 0.39 ของรายได้รวมของบริษัท ส่วนในปี 2547 นั้น บริษัทมีภาระดอกเบี้ยจากเงินกู้ยืมเพื่อ Refinance และจากวงเงินกู้เพื่อใช้เป็นเงินทุนหมุนเวียน รวมจำนวน 90.54 ล้านบาท 

กำไร/ขาดทุนจากอัตราแลกเปลี่ยนของบริษัทเป็นผลมาจากการซื้อวัตถุดิบและเครื่องจักรซึ่งจะอยู่ในรูปดอลลาร์สหรัฐ ทำให้บริษัทมีความเสี่ยงจากอัตราแลกเปลี่ยน โดยในปี 2544 , 2545, และ 2546 บริษัทมีผลกำไรจากอัตราแลกเปลี่ยนจำนวน 51.03, 0.84 และ 25.43 ล้านบาท และในปี 2547 บริษัทมีกำไรจากอัตราแลกอัตราเปลี่ยนจำนวน 7.44 ล้านบาท เนื่องจากเงินบาทแข็งค่าขึ้นในช่วงเวลาดังกล่าว อย่างไรก็ตามทางบริษัทมีนโยบายที่จะลดความเสี่ยงจากอัตราแลกเปลี่ยนโดยใช้ตลาดซื้อขายอัตราแลกเปลี่ยนล่วงหน้า (Forward Contract)

กำไร

อัตรากำไรขั้นต้นในช่วง 3 ปีที่ผ่านมาค่อนข้างจะมีความผันผวน เนื่องจากกำไรขั้นต้นของบริษัทขึ้นอยู่กับราคาต้นทุนของวัตถุดิบหลัก (เหล็กแท่งเล็ก) ซึ่งมีความผันผวนของราคาสูง โดยเฉลี่ยแล้วอัตรากำไรขั้นต้นอยู่ที่ประมาณร้อยละ 10-30 ขึ้นอยู่กับความสามารถในการคาดคะเนและการบริหารราคาและปริมาณวัตถุดิบ (เหล็กแท่งเล็ก) เป็นหลัก ทั้งนี้ในปี 2547 อัตรากำไรขั้นต้นของบริษัทคิดเป็นร้อยละ 14.06 ซึ่งปรับตัวสูงขึ้นอย่างมากจากที่อยู่ในระดับร้อยละ 4.24 ในปี 2544 อันเป็นผลมาจากการที่บริษัทมีการใช้กำลังการผลิตเพิ่มขึ้นทำให้เกิดการประหยัดต่อหน่วยในการผลิตเนื่องจากต้นทุนบางส่วนเป็นต้นทุนคงที่ รวมทั้งมีการคาดการณ์การเปลี่ยนแปลงราคาและบริหารจัดการวัตถุดิบอย่างมีประสิทธิภาพ

สำหรับอัตรากำไรจากการดำเนินงานในช่วงที่ผ่านมาได้ปรับตัวขึ้นลงตามอัตรากำไรขั้นต้นเป็นหลัก เนื่องด้วยบริษัทมีค่าใช้จ่ายในการดำเนินงานในสัดส่วนที่น้อยเมื่อเทียบกับรายได้จากการขายและต้นทุนขายตามลำดับ อีกทั้งค่าใช้จ่ายในการดำเนินงานมีการเพิ่มขึ้นในอัตราที่ช้ากว่าการเติบโตของรายได้ของบริษัท จึงไม่ได้ส่งผลกระทบที่สำคัญต่อกำไรจากการดำเนินงานมากนัก 

ส่วนกำไรสุทธิของบริษัทในปี 2544 มีอัตราขาดทุนสุทธิร้อยละ -11.48% เนื่องจากทางบริษัทมีภาระดอกเบี้ยสูงถึง 270.4 ล้านบาท ในปี 2545 อัตรากำไรสุทธิของบริษัทกลับมาเป็นบวก โดยมีอัตรากำไรสุทธิเพียงร้อยละ 0.08 เนื่องจากยังมีภาระดอกเบี้ยที่ค่อนข้างสูงอยู่ แต่ในปี 2546 ทางบริษัทมีอัตรากำไรสุทธิปรับสูงขึ้นเป็นร้อยละ 4.70 เนื่องจากอุตสาหกรรมอสังหาริมทรัพย์และการก่อสร้างในประเทศเริ่มปรับตัวดีขึ้นประกอบกับมีภาระดอกเบี้ยลดลงซึ่งเป็นผลมาจากความสำเร็จในการปรับโครงสร้างหนี้กับทางบรรษัทบริหารสินทรัพย์ไทย อีกทั้งการปรับโครงสร้างหนี้ดังกล่าวทำให้บริษัทมีกำไรจากปรับโครงสร้างหนี้ถึง 1,422.9 ล้านบาท หรือคิดเป็นอัตรากำไรสุทธิหลังปรับโครงสร้างหนี้ร้อยละ 38.50 ส่วนในปี 2547 ที่ผ่านมา บริษัทยังคงมีอัตราส่วนกำไรสุทธิที่เพิ่มขึ้นเป็นร้อยละ 8.93 เนื่องจากอุตสาหกรรมก่อสร้างและอสังหาริมทรัพย์ยังคงเติบโตอย่างต่อเนื่องจากปีก่อนๆ ถึงแม้ว่าในไตรมาสที่ 2 ที่ผ่านมา 

อนึ่ง ในวันที่ 19 พฤศจิกายน พ.ศ. 2546 ทางกลุ่มเหล็กสหวิริยาสามารถทำความตกลงเพื่อปรับโครงสร้างหนี้กับบรรษัทบริหารสินทรัพย์ไทย หรือ “บสท.” โดยตกลงชำระหนี้ให้กับ บสท. เป็นจำนวนเงินทั้งสิ้น 2, 326.5 ล้านบาท ซึ่งประกอบด้วยหนี้ในส่วนของบริษัทจำนวน 1,350.0 ล้านบาท โดยมีเงื่อนไขให้บริษัทต้องจ่ายคืนเงินต้นทั้งจำนวนและยกเว้นในส่วนของดอกเบี้ยคงค้างให้ทั้งหมด จากเดิมที่บริษัทมีหนี้สินเป็นเงินต้นและดอกเบี้ยเป็นจำนวนรวม 2,772.9 ล้านบาท จึงทำให้บริษัทมีกำไรจากการปรับโครงสร้างหนี้ในปี 2546 จำนวน 1,422.9 ล้านบาท

 

อัตราผลตอบแทนต่อผู้ถือหุ้น 

อัตราผลตอบแทนต่อผู้ถือหุ้นของบริษัทในปี 2544 และปี 2545 ไม่สามารถคำนวณได้เนื่องจากมีส่วนของผู้ถือหุ้นติดลบซึ่งเป็นผลมาจากขาดทุนสะสมและยังมีผลการดำเนินงานขาดทุนอยู่ เนื่องจากในช่วงเวลาดังกล่าวอุตสาหกรรมก่อสร้างและอสังหาริมทรัพย์เพิ่งเริ่มฟื้นตัวขึ้น ในขณะที่บริษัทก็ยังอยู่ในขั้นตอนของการปรับโครงสร้างหนี้ สำหรับในปี 2546 และ ปี 2547 นั้น อัตราผลตอบแทนต่อผู้ถือหุ้นของบริษัทปรับสูงขึ้นมากคิดเป็นร้อยละ 93.27 และ 41.51 ตามลำดับ ซึ่งเป็นผลมาจากผลการดำเนินงานที่ปรับตัวดีขึ้นมาโดยตลอดดังที่ได้กล่าวมาแล้วข้างต้น ทำให้รายได้จากการขายและกำไรสุทธิของบริษัทปรับตัวสูงขึ้นอย่างเห็นได้ชัด ประกอบกับทางบริษัทสามารถปรับโครงสร้างหนี้กับทางบรรษัทบริหารสินทรัพย์ไทยจนเป็นผลสำเร็จในปี 2546 ทำให้บริษัทสามารถล้างขาดทุนสะสมได้ทั้งหมด ส่วนอัตราผลตอบแทนจากสินทรัพย์ของบริษัทก็มีทิศทางเดียวกันกับอัตราผลตอบแทนต่อผู้หุ้น โดยในปี 2544 และ ปี 2545 อัตราผลตอบแทนจากสินทรัพย์เท่ากับร้อยละ –11.65 และ 0.13 ตามลำดับ แต่ในปี 2546 และ ปี 2547 อัตราส่วนดังกล่าวได้ปรับขึ้นเป็นบวกเท่ากับร้อยละ 7.92 และ 16.21 ตามลำดับ 

ในเดือนมิถุนายน ปี 2547 บริษัทได้มีการจ่ายเงินปันผลระหว่างกาลครั้งแรกแก่ผู้ถือหุ้นจำนวน 75.5 ล้านหุ้น เป็นเงินจำนวน 151.0 ล้านบาท ในอัตราหุ้นละ 2 บาท (มูลค่าหุ้นที่ตราไว้หุ้นละ 10 บาท) และในเดือนมกราคม 2548 คณะกรรมการบริษัทก็ได้อนุมติจ่ายเงินปันผลระหว่างกาลครั้งที่สองแก่ผู้ถือหุ้นจำนวน 906 ล้านหุ้น เป็นเงินจำนวน 135.9 ล้านบาท ในอัตราหุ้นละ 0.15 บาท (มูลค่าหุ้นที่ตราไว้หุ้นละ 1 บาท) ทั้งนี้จากนโยบายการจ่ายเงินปันผลของบริษัทที่จะจ่ายเงินปันผลอย่างสม่ำเสมอในอัตราร้อยละ 40-60 ของกำไรสุทธิหลังหักภาษีเงินได้นิติบุคคลในแต่ละปี ในการประชุมของคณะกรรมการบริษัท เมื่อวันที่ 4 มีนาคม 2548 จึงได้มีความเห็นให้เสนอขอที่ประชุมสามัญผู้ถือหุ้นประจำปี 2548 พิจารณาอนุมัติจ่ายเงินปันผลงวดสุดท้ายให้แก่ผู้ถือหุ้นจำนวน 1,132.5 ล้านหุ้น ในอัตราหุ้นละ 0.05 บาท (มูลค่าหุ้นที่ตราไว้หุ้นละ 1 บาท) รวมเป็นเงิน 56.625 ล้านบาท

2.  ฐานะทางการเงิน

สินทรัพย์

สินทรัพย์รวมของบริษัทมีการเติบโตอย่างต่อเนื่องตามการเจริญเติบโตของธุรกิจและรายได้ของบริษัท โดยมูลค่าสินทรัพย์ของบริษัทเพิ่มจาก 1,893.7 ล้านบาท ในปี 2544 เป็น 2,306.2 ล้านบาท ในปี 2545 คิดเป็นอัตราเพิ่มร้อยละ 21.8 และสินทรัพย์รวมของบริษัทยังคงเพิ่มขึ้นอย่างต่อเนื่องเป็น 2,692.2 ล้านบาท ในปี 2546 คิดเป็นอัตราเพิ่มร้อยละ 16.7 และเพิ่มขึ้นเป็น 4,344.3 ล้านบาทในปี 2547 คิดเป็นอัตราเพิ่มร้อยละ 61.38 จากปีก่อน

สำหรับโครงสร้างสินทรัพย์หลักของบริษัทประกอบด้วย ลูกหนี้การค้า-สุทธิ สินค้าคงเหลือ และที่ดิน อาคาร และอุปกรณ์-สุทธิ

+-----------------------------+---------+---------+---------+---------+
| องค์ประกอบหลักของสินทรัพย์       | 2544    | 2545    | 2546    | 2547    |
|                             |         |         |         |         |
| (ร้อยละของสินทรัพย์รวม)         |         |         |         |         |
+-----------------------------+---------+---------+---------+---------+
| ลูกหนี้การค้า-สุทธิ               | 8.98    | 7.17    | 10.06   | 9.69    |
+-----------------------------+---------+---------+---------+---------+
| สินค้าคงเหลือ                  | 12.58   | 35.94   | 37.44   | 44.43   |
+-----------------------------+---------+---------+---------+---------+
| ที่ดิน อาคาร และอุปกรณ์-สุทธิ      | 62.44   | 50.62   | 42.76   | 32.34   |
+-----------------------------+---------+---------+---------+---------+

สัดส่วนสินทรัพย์หมุนเวียนต่อสินทรัพย์รวมของบริษัทในปี 2544-2547 คิดเป็นร้อยละ 37.07, 49.03, 56.98 และ 67.52 ตามลำดับ โดยสัดส่วนดังกล่าวนี้จะปรับตัวเพิ่มขึ้นหรือลดลงขึ้นอยู่กับระดับของสินค้าคงเหลือซึ่งมีวัตถุดิบเป็นตัวแปรสำคัญ สินค้าคงเหลือต่อสินทรัพย์รวมของบริษัทมีการเติบโตขึ้นอย่างต่อเนื่องในช่วง 3-4 ปีที่ผ่านมา โดยจากปี 2544 อยู่ที่ร้อยละ 12.58 เพิ่มขึ้นเป็นร้อยละ 35.94 ในปี 2545 และเป็นร้อยละ 37.44 ในปี 2546 สาเหตุที่เพิ่มขึ้นเนื่องจากยอดขายที่ปรับเพิ่มขึ้นอย่างต่อเนื่อง และมีการคาดการณ์ว่าราคาเหล็กแท่งเล็ก (Billet) จะมีแนวโน้มที่จะปรับตัวสูงขึ้น สำหรับงวดปี 2547 มีอัตราส่วนสินค้าคงเหลือต่อสินทรัพย์รวมคิดเป็นร้อยละ 44.43 ทั้งนี้สินค้าคงเหลือของบริษัทจะหมายรวมถึงสินค้าระหว่างทางด้วย

 

สำหรับเงินจ่ายล่วงหน้าค่าวัตถุดิบ ซึ่งเป็นรายการที่สำคัญของสินทรัพย์ของบริษัทในช่วงปี 2544-2546 นั้น เนื่องจากช่วงเวลาดังกล่าวทางบริษัทยังอยู่ในช่วงปรับโครงสร้างหนี้ จึงไม่มีวงเงินกู้ระยะสั้นเพื่อซื้อสินค้า (Letter of Credit and Trust Receipt) ทำให้ในการสั่งซื้อสินค้าแต่ละครั้ง บริษัทต้องวางเงินมัดจำประมาณร้อยละ 15-20 ของราคาวัตถุดิบ แต่ในปี 2547 หลังจากที่บริษัทได้ปรับโครงสร้างหนี้เป็นผลสำเร็จ ทำให้บริษัทสามารถขอและได้รับอนุมัติวงเงินกู้ระยะสั้นประเภท Letter of Credit and Trust Receipt จากธนาคารแห่งหนึ่ง ซึ่งทำให้รายการเงินจ่ายล่วงหน้าค่าวัตถุดิบดังกล่าวหมดไป

บริษัทมีลูกหนี้การค้าต่อสินทรัพย์รวมเฉลี่ยประมาณร้อยละ 7-10 ในตลอดระยะเวลา 3-4 ปีที่ผ่านมา บริษัทมีความสามารถในการบริหารลูกหนี้การค้าได้อย่างมีประสิทธิภาพ จะเห็นได้ว่าในปี 2544 ถึง ปี 2547 ตามตารางแสดงอายุของลูกหนี้การค้าข้างล่างนี้ บริษัทมีอายุลูกหนี้การค้าเฉลี่ยน้อยกว่า 2 เดือน ซึ่งเป็นไปตามนโยบายการบริหารลูกหนี้ (Credit Term) และเนื่องจากทางบริษัทขายสินค้าผ่านตัวแทนเป็นหลักจึงง่ายแก่การจัดเก็บหนี้และการบริหาร สำหรับในปี 2547 สัดส่วนอายุลูกหนี้ที่น้อยกว่า 2 เดือนลดลงเป็นร้อยละ 98.45 ทั้งนี้บริษัทมีการผ่อนคลายในการให้เครดิตเทอมแก่ลูกค้าชั้นดี ตามสภาพเศรษฐกิจที่ปรับตัวดีขึ้น ทำให้ลูกหนี้การค้าที่มีอายุมากกว่า 2 เดือน เพิ่มขึ้นจาก 0.41 ล้านบาทเป็น 1.27 ล้านบาท โดยลูกหนี้ส่วนใหญ่จะมีหนังสือค้ำประกันหรือตั๋วอาวัลจากทางธนาคารเป็นหลักประกัน

  ตารางแสดงอายุของลูกหนี้การค้า (Aging)

  ----------------- ------- -------- -------- -------- -------- -------- -------- --------
  (ล้านบาท)          2544    ร้อยละ    2545     ร้อยละ    2546     ร้อยละ    2547     ร้อยละ

  น้อยกว่า 2 เดือน     92.66   100.00   98.35    94.59    116.54   99.63    80.96    98.45

  2-6 เดือน          0.00    0.00     5.62     5.41     0.41     0.35     1.27     1.55

  มากกว่า 6 เดือน     0.00    0.00     0.00     0.00     0.02     0.02     0.00     0.00

  ค่าเผื่อหนี้สงสัยจะสูญ   0.00    0.00     0.00     0.00     0.00     0.00     0.00     0.00

  รวม               92.66   100.00   103.97   100.00   116.98   100.00   82.23    100.00
  ----------------- ------- -------- -------- -------- -------- -------- -------- --------

สำหรับที่ดิน อาคาร และอุปกรณ์ ของบริษัทมีมูลค่าค่อนข้างคงที่มาโดยตลอดในช่วง 3 ปีที่ผ่านมา แต่เมื่อดูอัตราส่วนระหว่างที่ดิน อาคาร และอุปกรณ์กับสินทรัพย์รวม จะเห็นได้ว่าสัดส่วนดังกล่าวลดลงอย่างต่อเนื่อง โดยคิดเป็น ร้อยละ 50.62, 42.76 และร้อยละ 32.34 ในปี 2545 ปี 2546 และ ปี 2547 ตามลำดับ โดยเป็นผลมาจากการเพิ่มขึ้นของสินทรัพย์ประเภทอื่นโดยเฉพาะสินค้าคงเหลือและลูกหนี้การค้า ทั้งนี้ ได้รวมสายการผลิตใหม่ที่ใช้สำหรับการผลิตเหล็กเส้นขนาดเส้นผ่านศูนย์กลาง 6 มม. ด้วยแล้ว ซึ่งเริ่มผลิตเพื่อจำหน่ายในเชิงพาณิชย์ได้ตั้งแต่เดือนธันวาคม 2547 ที่ผ่านมา

สภาพคล่อง

บริษัทมีกระแสเงินสดจากการดำเนินงานเท่ากับ 47.9 ล้านบาท ในปี 2546 ลดลงจาก 100.6 ล้านบาทในปี 2545 เนื่องจากทางบริษัทมีการใช้กระแสเงินสดไปในส่วนของในลูกหนี้การค้า เงินจ่ายล่วงหน้าค่าวัตถุดิบ และสินค้าคงเหลือที่เพิ่มขึ้นตามยอดขายที่ขยายตัวอย่างต่อเนื่อง อย่างไรก็ตามกระแสเงินสดจากการดำเนินงานในปี 2546 และ ปี 2545 ยังคงอยู่ในระดับที่ดีกว่าในปี 2544 ที่มีกระแสเงินสดจากการดำเนินเพียง 0.9 ล้านบาท อันเป็นผลมาจากการที่บริษัทสามารถสร้างผลกำไรได้เพิ่มขึ้นในช่วงที่ผ่านมา สำหรับกระแสเงินสดจากการดำเนินงานในปี 2547 ที่ติดลบจำนวน -391.4 ล้านบาทนั้น สาเหตุหลักเนื่องจากบริษัทมีการเก็บสินค้าคงเหลือเพิ่มมากขึ้นจากปีก่อนถึง 836.8 ล้านบาท และมีระดับของลูกหนี้การค้าเพิ่มขึ้นจากปีก่อนหน้าจำนวน 131.3 ล้านบาทเช่นกัน

สำหรับกระแสเงินสดในกิจกรรมลงทุนนั้น บริษัทใช้กระแสเงินสดในกิจกรรมลงทุนในปี 2545 ไปเท่ากับ 40.2 ล้านบาท เพื่อปรับปรุงสภาพถนนทางเข้าโรงงานและที่จอดรถ ส่วนในปี 2546 บริษัทลงทุนปรับปรุงสภาพโรงงานจำนวน 32.6 ล้านบาท และสำหรับในปี 2547 สิ้นสุดวันที่ 31 ธันวาคม 2547 ที่ผ่านมานี้ บริษัทได้ชำระเงินลงทุนเพื่อเพิ่มสายการผลิตเหล็กเส้นขนาดเส้นผ่านศูนย์กลาง 6 มม. ไปแล้วเป็นจำนวนเงิน 201.6 ล้านบาท 

ในปี 2547 บริษัทมีเงินสดรับจากกิจกรรมจัดหาเงินจำนวน 976.5 ล้านบาท โดยเป็นการเพิ่มขึ้นของการใช้วงเงินกู้ยืมระยะสั้นจากสถาบันการเงินเป็นจำนวน 1,627.5 ล้านบาท ในขณะที่ได้ชำระคืนเงินกู้ระยะยาวไปทั้งสิ้นจำนวน 660.0 ล้านบาท และจ่ายเงินปันผลจำนวน 151 ล้านบาท ซึ่งก็ได้เงินจากการเพิ่มทุนกลับมาจำนวน 160.0 ล้านบาท

บริษัทมีอัตราส่วนสภาพคล่องค่อนข้างต่ำในช่วงปี 2544 และ ปี 2545 เท่ากับ 0.28 เท่า และ 0.38 เท่า ตามลำดับ แต่ในปี 2546 และ ปี 2547 อัตราส่วนสภาพคล่องของบริษัทเพิ่มขึ้นเป็น 3.33 เท่า และ 1.28 เท่าตามลำดับ เนื่องจากในปี 2546 ค่าใช้จ่ายค้างจ่ายของบริษัทลดลงอย่างมาก (ดอกเบี้ยค้างจ่าย) ซึ่งเกิดจากการที่ทางบริษัทบรรลุผลการปรับโครงสร้างหนี้กับบรรษัทบริหารสินทรัพย์ไทย (บสท.) ทำให้หนี้สินหมุนเวียนของบริษัทลดลงอย่างมาก จึงส่งผลให้อัตราส่วนสภาพคล่องเพิ่มขึ้น สำหรับในปี 2547 อัตราส่วนสภาพคล่องลดลงเนื่องจากทางบริษัทเริ่มมีการใช้วงเงินกู้ระยะสั้นเพื่อการค้าจากสถาบันการเงินเพื่อใช้เป็นเงินทุนหมุนเวียน ในขณะที่ก็ได้มีการเพิ่มขึ้นของสินค้าคงเหลืออย่างมาก ซึ่งสอดคล้องกับนโยบาย Matching Capital Structure ที่บริษัทมีความประสงค์ให้เกิดความสอดคล้องระหว่างสินทรัพย์และหนี้สิน 

บริษัทมีอัตราส่วนสภาพคล่องหมุนเร็วค่อนข้างต่ำในปี 2544 และ ปี 2545 เท่ากับ 0.07 เท่า และ 0.08 เท่า ตามลำดับ แต่ปรับตัวดีขึ้นในปี 2546 และ ปี 2547 เป็นเท่ากับ 0.77 เท่า และ 0.45 เท่า ตามลำดับ ทั้งนี้ในส่วนของสินทรัพย์หมุนเวียนจะเป็นส่วนของสินค้าคงเหลือโดยเฉลี่ยประมาณร้อยละ 65-75 ในระยะ 2-3 ปีที่ผ่านมา

3.  แหล่งที่มาของเงินทุน

ส่วนของผู้ถือหุ้น

ส่วนของผู้ถือหุ้นของบริษัทติดลบในช่วงปี 2544 และ ปี 2545 เนื่องจากทางบริษัทมีขาดทุนสะสมเป็นจำนวนมากซึ่งเท่ากับ -1,537.1 ล้านบาท และ -1,534.4 ล้านบาท ตามลำดับ ส่วนของผู้ถือหุ้น ณ สิ้นปี 2544 เท่ากับ -656.8 ล้านบาท ลดลงเป็น -667.7 ล้านบาท ณ สิ้นปี 2545 แต่ในปี 2546 ส่วนของผู้ถือหุ้นเพิ่มขึ้นเป็น 1,091.8 ล้านบาท เนื่องจากทางบริษัทมีผลกำไรสุทธิจำนวน 1,620.7 ล้านบาทในปี 2546 โดยเป็นผลมาจากผลการดำเนินงานที่ดีขึ้นและมีกำไรจากการปรับโครงสร้างหนี้ซึ่งทำให้ทางบริษัทสามารถล้างขาดทุนสะสมได้ ประกอบกับทางบริษัทยังมีการเพิ่มทุนจาก 600 ล้านบาท เป็น 750 ล้านบาท ณ วันที่ 27 พฤศจิกายน 2546 เพื่อนำเงินไปชำระหนี้เงินต้นในการปรับโครงสร้างหนี้อีกด้วย สำหรับในปี 2547 ที่ผ่านมา บริษัทได้เพิ่มทุนจดทะเบียนจาก 750 ล้านบาท เป็น 906 ล้านบาท ให้แก่ผู้ถือหุ้นเดิมและผู้บริหาร ประกอบกับผลกำไรที่ปรับตัวดีขึ้นอย่างมาก (แต่ก็ได้มีการจ่ายเงินปันผลระหว่างกาลในเดือนมิถุนายน 2547 ให้แก่ผู้ถือหุ้นไปจำนวน 151 ล้านบาท) จึงทำให้ส่วนของผู้ถือหุ้นปรับตัวสูงขึ้นเป็น 1,656.4 ล้านบาท

หนี้สิน

ในปี 2546 ทางบริษัทมีผลประกอบการที่ดีขึ้นและได้มีการปรับโครงสร้างหนี้กับบรรษัทบริหารสินทรัพย์ไทย ทำให้บริษัทมีกำไรจากการปรับโครงสร้างหนี้จำนวน 1,422.9 ล้านบาท ด้วยเหตุดังกล่าวบริษัทจึงสามารถลดภาระหนี้ของบริษัทลงคิดเป็นร้อยละ 46.19 จากปี 2545 ดังนั้นในปี 2546 บริษัทจึงมีหนี้สินรวมลดลงเป็น 1,600.2 ล้านบาท หรือคิดเป็น 1.47 เท่าของส่วนของผู้ถือหุ้น สำหรับในปี 2547 นั้น บริษัทได้เริ่มเบิกเงินกู้ยืมระยะสั้นเพื่อการค้าสำหรับใช้เป็นเงินทุนหมุนเวียนในการค้าขาย ภาระหนี้สินรวมของบริษัทจึงปรับเพิ่มขึ้นเป็น 2,495.8 ล้านบาท ซึ่งได้มีส่วนทำให้บริษัทมีสภาพคล่องที่ดีและมีความสามารถในการขยายธุรกิจเพิ่มขึ้น อย่างไรก็ตามอัตราส่วนหนี้สินต่อส่วนของผู้ถือหุ้นก็เพิ่มขึ้นเพียงเล็กน้อยเป็น 1.62 จากตัวเลขดังกล่าวนี้แสดงให้เห็นว่าทางบริษัทมีฐานะการเงินที่แข็งแกร่ง และต่อมาในเดือนมกราคม 2548 ที่ผ่านมา เมื่อบริษัทได้รับเงินจากการขายหุ้นเพิ่มทุนให้แก่ประชาชนจำนวน 860.7 ล้านบาท ก็ได้นำไปชำระคืนหนี้ระยะยาวที่คงเหลืออยู่ทั้งหมด และคงเหลือเงินทุนบางส่วนมาใช้เป็นเงินทุนหมุนเวียนได้อีกด้วย ซึ่งก็ยิ่งทำให้ฐานะทางการเงินของบริษัทมีความมั่นคงเพิ่มมากขึ้น และมีศักยภาพรองรับการขยายตัวของธุรกิจได้ในอนาคต ทั้งนี้ ทางธนาคารผู้สนับสนุนวงเงินกู้ให้แก่บริษัท ก็ได้อนุมัติเพิ่มวงเงินกู้ยืมระยะสั้นเพื่อการค้าจากเดิม 1,000 ล้านบาท เป็น 1,650 ล้านบาทในเดือนสิงหาคม 2547 และอนุมัติเพิ่มอีกครั้งเป็น 2,500 ล้านบาทในเดือนมกราคม 2548 ที่ผ่านมา

รายละเอียดในการปรับโครงสร้างหนี้และการกู้ยืมเพื่อ Refinance จากธนาคาร 

ณ วันที่ 19 พฤศจิกายน 2546 ทางบริษัทสามารถตกลงทำสัญญาปรับโครงสร้างหนี้กับทางบรรษัทบริหารสินทรัพย์ไทย โดยการตกลงชำระหนี้ให้กับบรรษัทบริหารสินทรัพย์ไทยเป็นจำนวนเงิน 1,350,000,000 บาท โดยมีแหล่งเงินจากการกู้ยืมจากธนาคารแห่งหนึ่งจำนวน 1,200,000,000 บาทและการเพิ่มทุนจำนวน 150,000,000 บาท เพื่อปลดหนี้ที่ประกอบด้วยเงินต้นและดอกเบี้ยจำนวน 2,772,877,628.35 บาท จากการปรับโครงสร้างหนี้ดังกล่าว บริษัทมีผลกำไรจากการปรับโครงสร้างหนี้จำนวน 1,422,877,628.35 บาท

ทางบริษัทได้ทำการกู้ยืมเงินระยะยาวจากธนาคารแห่งหนึ่งตามสัญญาวงเงินสินเชื่อฉบับลงวันที่ 3 ธันวาคม 2546 จำนวน 1,500,000,000 บาท ซึ่งประกอบด้วย 

+-----------+--------------+------------------------------+-----------+
| ส่ว        | จำ           | วันครบกำหนดชำระ               | อ         |
| นของเงินต้น | นวนเงิน (บาท) |                              | ัตราดอกเบี้ย |
+-----------+--------------+------------------------------+-----------+
| เงิน       | 300,000,000  | ชำระคืนทั้งจำนวน ในกรณีที่ปลดจำน   | MLR ต่อปี   |
| ต้นส่วนที่ 1* |              | องหลักประกัน Bridging Security |           |
+-----------+--------------+------------------------------+-----------+
| ส่ว        | จำ           | วันครบกำหนดชำระ               | อ         |
| นของเงินต้น | นวนเงิน (บาท) |                              | ัตราดอกเบี้ย |
+-----------+--------------+------------------------------+-----------+
| เง        | 1            | ชำระคืนเงินต้นเป็นรายเดือนรวม 84  | MLR ต่อปี   |
| ินต้นส่วนที่ 2 | ,200,000,000 | งวด ดังนี้                      |           |
|           |              |                              |           |
|           |              | - งวดที่ 1-12 ชำระงวดละ        |           |
|           |              | 5,000,000 บาท                |           |
|           |              |                              |           |
|           |              | - งวดที่ 13-83 ชำระงวดละ       |           |
|           |              | 15,800,000 บาท               |           |
|           |              |                              |           |
|           |              | - งวดที่ 84                    |           |
|           |              | ชำระเงินที่เหลือทั้งจำนวน          |           |
+-----------+--------------+------------------------------+-----------+
| รวม       | 1            |                              |           |
|           | ,500,000,000 |                              |           |
+-----------+--------------+------------------------------+-----------+

*เป็น Bridging Loan ซึ่งได้ชำระคืนหมดแล้วภายใน ปี 2546

และตามสัญญาวงเงินสินเชื่อดังกล่าว บริษัทยังได้รับอนุมัติวงเงินสินเชื่อหมุนเวียนอีกจำนวนหนึ่งคือ 1,010,000,000 บาท ซึ่งประกอบด้วยวงเงินเบิกเกินบัญชี 10,000,000 บาท เพื่อใช้หมุนเวียนในกิจการ โดยคิดดอกเบี้ยในอัตราเท่ากับ MOR ต่อปี และวงเงินเล็ตเตอร์อ๊อฟเครดิต และหรือทรัสต์รีซีท และหรือวงเงินขายลดเช็คการค้า และหรือวงเงินหนังสือค้ำประกัน รวมกันไม่เกินจำนวนเงิน 1,000,000,000 บาท เพื่อใช้เป็นทุนหมุนเวียนในกิจการและเพื่อค้ำประกันการใช้ไฟฟ้า (ได้รับการเพิ่มวงเงินส่วนนี้เป็น 1,650 ล้านบาท เมื่อ 30 สิงหาคม 2547 และได้รับการอนุมัติให้เพิ่มวงเงินเล็ตเตอร์อ๊อฟเครดิต และหรือทรัสต์รีซีทอีกครั้งขึ้นเป็น 2,500 ล้านบาทในเดือนมกราคม 2548 ที่ผ่านมา) นอกจากนี้ บริษัทยังได้รับอนุมัติวงเงิน Forward Contract เพื่อป้องกันความเสี่ยงในอัตราแลกเปลี่ยน จำนวนเงิน 25,000,000 เหรียญสหรัฐอเมริกา (ธนาคารปรับเพิ่มให้เป็น 63 ล้านเหรียญสหรัฐในเดือนมกราคม 2548 เช่นกัน)

วงเงินสินเชื่อระยะยาวและวงเงินสินเชื่อหมุนเวียนที่ได้รับอนุมัติจากธนาคารดังกล่าวข้างต้น มีที่ดินพร้อมสิ่งปลูกสร้าง เครื่องจักร จดจำนองเป็นประกันหนี้ มีการโอนสิทธิอย่างมีเงื่อนไขในลูกหนี้การค้า และสินค้าคงเหลือให้แก่ธนาคารดังกล่าว และมีการค้ำประกันโดยกรรมการบางท่าน ซึ่งภายหลังได้รับอนุมัติให้ยกเลิกการค้ำประกันโดยกรรมการดังกล่าวไปในเดือนมกราคม 2548 ที่ผ่านมา

นอกจากนี้ ตามสัญญาวงเงินสินเชื่อที่กล่าวถึงข้างต้น ยังได้กำหนดเงื่อนไขต่างๆ ที่บริษัทจะต้องปฏิบัติตามตลอดอายุของสัญญาวงเงินสินเชื่อ หรือตราบเท่าที่ธนาคารดังกล่าวยังไม่ได้รับชำระหนี้ตามสัญญาเสร็จสิ้น (ซึ่งได้มีการปรับปรุงครั้งล่าสุดในเดือนมกราคม 2548) เงื่อนไขที่บริษัทต้องปฏิบัติตามดังกล่าว ที่สำคัญสรุปได้ดังนี้

บริษัทจะต้องทำสัญญาประกันภัยทรัพย์สินที่ได้ให้ไว้เพื่อเป็นหลักประกันหนี้สินต่อธนาคารดังกล่าว ไว้กับบริษัทประกันภัยที่ธนาคารดังกล่าวให้ความเห็นชอบ และจำนวนเงินที่เอาประกันภัยต้องเป็นจำนวนเงินสูงสุดที่บริษัทผู้รับประกันภัยยินยอมที่จะรับประกันภัย และธนาคารดังกล่าวเห็นชอบกับจำนวนเงินที่เอาประกันภัยนั้น โดยในกรมธรรม์ประกันภัย ต้องระบุให้คุ้มครองภัยทุกประเภทที่อาจจะเกิดขึ้น และระบุให้ธนาคารดังกล่าวเป็นผู้รับประโยชน์จากการทำสัญญาประกันภัยข้างต้น ทั้งนี้ ค่าเบี้ยประกันภัย และค่าใช้จ่ายต่างๆ ในการประกันภัย บริษัทจะต้องเป็นผู้รับผิดชอบฝ่ายเดียวทั้งสิ้น

บริษัทต้องดำเนินการจดทะเบียนเครื่องจักรที่ใช้ในส่วนขยายโครงการ และจดจำนองเครื่องจักรในส่วนขยายนี้ เพื่อเป็นหลักประกันหนี้สินของบริษัทต่อธนาคารดังกล่าว โดยจะต้องดำเนินการดังกล่าวให้แล้วเสร็จภายใน 12 เดือน นับจากวันติดตั้งเครื่องจักรในอาคารโรงงานแล้วเสร็จ

บริษัทจะต้องดำรงสัดส่วนความสามารถในการชำระดอกเบี้ย Interest Coverage Ratio ณ วันสิ้นเดือนมิถุนายน และวันสิ้นเดือนธันวาคมของทุกปี ไม่ต่ำกว่า 2 เท่า

บริษัทจะต้องดำรงสัดส่วนความสามารถในการชำระหนี้ Debt Service Coverage Ration ณ วันสิ้นเดือนมิถุนายน และวันสิ้นเดือนธันวาคมของทุกปี ไม่ต่ำกว่า 1.1 เท่า

บริษัทจะต้องดำรงสัดส่วนของหนี้สินต่อส่วนของทุน Debt to Equity Ratio ณ วันสิ้นเดือนมิถุนายน และวันสิ้นเดือนธันวาคมของทุกปี ไม่เกิน 2.5 ต่อ 1

บริษัทจะต้องนำส่งสำเนารายงานการสอบบัญชีสำหรับงบการเงินทุกรอบ 6 เดือน ที่ได้รับการรับรองจากผู้ตรวจสอบบัญชีอิสระที่ได้รับอนุญาต พร้อมด้วยงบดุลและงบกำไรขาดทุน ภายใน 60 วัน นับจากวันสิ้นเดือนมิถุนายน และวันสิ้นเดือนธันวาคมของแต่ละปี และต้องจัดทำและส่งแผนงาน แผนการลงทุน และงบประมาณทางการเงิน ให้แก่ธนาคารดังกล่าวก่อนสิ้นเดือนธันวาคมของทุกปี

บริษัทจะต้องนำเงินที่ได้จากการดำเนินงานของกิจการ เข้าฝากในบัญชีหมุนเวียนในการดำเนินกิจการที่บริษัทได้เปิดบัญชีไว้กับธนาคารดังกล่าว หรือบัญชีอื่นที่ธนาคารเห็นชอบ

บริษัทจะไม่นำรายได้จากการดำเนินกิจการไปชำระหนี้ให้แก่เจ้าหนี้รายอื่น นอกจากธนาคารดังกล่าว (ได้รับการแก้ไขให้สามารถนำเงินไปชำระหนี้แก่เจ้าหนี้รายอื่นได้ ตราบที่บริษัทไม่มีเหตุผิดนัดการชำระหนี้ใดๆ ต่อทางธนาคาร)

บริษัทจะไม่ขายทรัพย์สิน ให้เช่า ให้ยืม โอนทรัพย์สิน รายได้ทั้งหมดหรือบางส่วนของบริษัท ยกเว้นกรณีที่เป็นลักษณะทางการค้าปกติ หรือได้รับความเห็นชอบเป็นลายลักษณ์อักษรจากธนาคารดังกล่าว

บริษัทจะไม่ขายทรัพย์สินที่เป็นสาระสำคัญในการดำเนินธุรกิจของบริษัท หรือไม่ควบรวมกิจการกับนิติบุคคลอื่นใด หรือดำเนินการใดๆ เพื่อมีวัตถุประสงค์ในการเลิกกิจการ ชำระบัญชี หรือปิดบริษัท

บริษัทจะไม่ทำการเปลี่ยนแปลงสิ่งที่เป็นสาระสำคัญที่เกี่ยวข้องกับประเภทของกิจการ เว้นแต่จะได้รับความเห็นชอบเป็นลายลักษณ์อักษรจากธนาคารดังกล่าวก่อน

หากบริษัทจะจ่ายเงินปันผลให้แก่ผู้ถือหุ้น สำหรับผลการดำเนินงานตั้งแต่ปี 2546 เป็นต้นไป บริษัทจะต้องไม่มีเหตุผิดนัดการชำระหนี้ใดๆ ต่อธนาคารดังกล่าว และจะต้องแจ้งให้ธนาคารรับทราบและได้รับความเห็นชอบเป็นลายลักษณ์อักษรจากธนาคารดังกล่าว (ได้รับการแก้ไข โดยยกเลิกข้อกำหนดให้มีการแจ้งให้ธนาคารทราบก่อนการจ่ายเงินปันผล)

ทั้งนี้บริษัทได้ปฏิบัติตามเงื่อนไขดังกล่าวในส่วนของข้อกำหนดและได้รับการผ่อนผันจากทางธนาคารในส่วนเงื่อนไขที่ผ่อนผันได้ 

3.  ปัจจัยและอิทธิพลหลักที่อาจมีผลต่อการดำเนินงานหรือฐานะการเงินในอนาคต

  สำหรับแนวโน้มของอุตสาหกรรมเหล็กเส้นในอนาคตมีแนวโน้มที่ขยายตังสูงในอีก 2-3
  ปีข้างหน้าเนื่องจากอุตสาหกรรมการก่อสร้างยังมีการขยายตัวอย่างต่อเนื่องเพราะความต้องการในที่อยู่อาศัยยังมีอยู่มาก
  ประกอบกับการลงทุนในโครงการก่อสร้างขนาดใหญ่ของภาครัฐยังมีอยู่อย่างต่อเนื่อง
  และการขยายตัวของอุปทานในอุตสาหกรรมเหล็กเส้นยังมีไม่มากนักเนื่องจากการขยายตัวนั้นจะต้องใช้เงินทุนค่อนข้างสูง
  ประสบการณ์ความรู้ในธุรกิจ และความสัมพันธ์ที่ดีกับตัวแทนขาย สำหรับอุตสาหกรรมเหล็กแท่งเล็ก
  (Billet) มีแนวโน้มที่จะเติบโตอย่างต่อเนื่องเช่นกันแต่
  โดยมีประเทศจีนซึ่งเป็นประเทศที่บริโภคเหล็กแท่งเล็ก (Billet)
  มากที่สุดในโลกเป็นตัวแปรที่สำคัญ หากในอนาคตที่ประเทศจีนจะมีผลผลิตเหล็กแท่งเล็ก
  (Billet) เหลือใช้จากภายในประเทศและส่งออกมาขายภายนอก ราคาเหล็กแท่งเล็ก
  (Billet) ในอนาคตก็มีแนวโน้มที่จะคงที่หรือปรับตัวลดลง
  ซึ่งจะส่งผลดีต่ออุตสาหกรรมเหล็กเส้นและอุตสาหกรรมก่อสร้าง
  จากความผันผวนของอุตสาหกรรมเหล็กดังกล่าว
  ทำให้บริษัทพยายามที่จะลดความเสี่ยงโดยเน้นที่ความหลากหลายของสินค้าที่ผลิตและจำหน่าย
  ตลอดจนพยายามรักษาชื่อเสียงในเรื่องของคุณภาพของสินค้าที่ได้มาตรฐาน
  และการให้บริการในการจัดส่งที่สะดวกและตรงต่อเวลา

12.4 ค่าตอบแทนของผู้สอบบัญชี

1.  ค่าตอบแทนจากการสอบบัญชี (Audit Fee)

  บริษัทจ่ายค่าตอบแทนการสอบบัญชีให้แก่

  - ผู้สอบบัญชีของบริษัท ในรอบปีบัญชีที่ผ่านมามีจำนวนเงินรวม 1, 100,000 บาท

2.  ค่าบริการอื่น (Non-Audit Fee)

  บริษัทจ่ายค่าตอบแทนของงานบริการอื่น ซึ่งได้แก่ การเข้าร่วมประชุมกับสำนักงาน

คณะกรรมการกำกับหลักทรัพย์และตลาดหลักทรัพย์ระหว่างการขออนุญาตกระจายหุ้น –

สามัญฯ ของบริษัท ให้แก่

- ผู้สอบบัญชีของบริษัท ในรอบปีบัญชีที่ผ่านมาจำนวนเงินรวม 85,500 บาท